
AVIZ  COMUN
asupra proiectului Legii bugetului de stat pe anul 2004 

În conformitate cu prevederile art.9 din Regulamentul şedinţelor comune ale Camerei Deputaţilor şi Senatului, Comisiile pentru muncă şi protecţie socială ale Camerei Deputaţilor şi Senatului, au fost sesizate, spre dezbatere şi avizare, cu proiectul Legii bugetului de stat pe anul 2004, trimis comisiilor cu adresele nr.639 din 21 octombrie 2003, respectiv nr.L/419 din 22 octombrie 2003.

Potrivit prevederilor art.15 din Regulamentul şedinţelor comune ale Camerei Deputaţilor şi Senatului, membrii comisiilor reunite au examinat proiectul de lege mai sus menţionat în şedinţa din 28 octombrie 2003.

În urma dezbaterilor, membrii comisiilor au hotărât, cu 14 voturi pentru şi 7 voturi împotrivă, avizarea favorabilă a proiectului de lege cu amendamente, redate în anexa la prezentul aviz.
A N E X Ă
Amendamente admise:

	Nr. crt.
	Articolul

(textul iniţial)
	Amendament propus

(autor)

text adoptat de comisii
	Motivare

	0
	1
	2
	3

	1
	Articolul 14, alineatul (8)

(8) Din bugetul Ministerului Transporturilor, Construcţiilor şi Turismului de la capitolul “Asistenţă socială, alocaţii, pensii, ajutoare şi indemnizaţii”, titlul “Cheltuieli materiale şi servicii”, se finanţează cheltuielile aferente gratuităţilor şi reducerilor la transportul pe calea ferată, metrou, auto şi naval, de care beneficiază, în condiţiile legii, persoanele ale căror drepturi sunt stabilite prin Legea nr.42/1990 pentru cinstirea eroilor-martiri şi acordarea unor drepturi urmaşilor acestora, răniţilor, precum şi luptătorilor pentru victoria Revoluţiei din Decembrie 1989, republicată, cu modificările şi completările ulterioare, prin Legea nr.44/1994 privind veteranii de război, precum şi unele drepturi ale invalizilor şi văduvelor de război, republicată, cu modificările şi completările ulterioare, prin Legea nr.147/2000 privind reducerile acordate pensionarilor pentru transportul intern, precum şi prin Ordonanţa Guvernului nr.112/1999 privind călătoriile gratuite în interes de serviciu şi în interes personal pe căile ferate române, aprobată cu modificări prin Legea nr.210/2003.


	Se propune reformularea textului alin.(8) după cum urmează:

“(8) Din bugetul Ministerului Transporturilor, Construcţiilor şi Turismului de la capitolul “Asistenţă socială, alocaţii, pensii, ajutoare şi indemnizaţii”, titlul “Cheltuieli materiale şi servicii”, se finanţează cheltuielile aferente gratuităţilor şi reducerilor la transportul pe calea ferată, metrou, auto şi naval, de care beneficiază, în condiţiile legii, persoanele ale căror drepturi sunt stabilite prin Legea nr.42/1990 pentru cinstirea eroilor-martiri şi acordarea unor drepturi urmaşilor acestora, răniţilor, precum şi luptătorilor pentru victoria Revoluţiei din Decembrie 1989, republicată, cu modificările şi completările ulterioare, prin Legea nr.44/1994 privind veteranii de război, precum şi unele drepturi ale invalizilor şi văduvelor de război, republicată, cu modificările şi completările ulterioare, prin Ordonanţa Guvernului nr.105/1999 privind acordarea unor drepturi persoanelor persecutate de cătreregimurile instaurate în România cu începere de la 6 septembrie 1940 până la 6 martie 1945 din motive etnice, aprobată prin Legea nr.189/2000, cu modificările ulterioare, prin Legea nr.147/2000 privind reducerile acordate pensionarilor pentru transportul intern, precum şi prin Ordonanţa Guvernului nr.112/1999 privind călătoriile gratuite în interes de serviciu şi în interes personal pe căile ferate române, aprobată cu modificări prin Legea nr.210/2003.

Autor: deputat Karoly Kerekes
	Pentru a cuprinde toate categoriile de persoane care beneficiază de gratuităţi pe transportul pe calea ferată, metrou, auto şi naval.

	
	
	
	

	
	
	
	

	
	
	
	

	
	
	
	

	0
	1
	2
	3

	2
	Articolul 37, alineatul (1)

Art.37. – (1) Regiile autonome, societăţile şi companiile naţionale, institutele naţionale de cercetare-dezvoltare şi celelalte societăţi comerciale cu capital majoritar de stat pot efectua anual, în limita unei cote de 1,5% aplicată asupra fondului de salarii realizat anual, aferent salariaţilor cu contract individual de muncă, cheltuieli sociale pentru funcţionarea corespunzătoare a unor activităţi sau unităţi aflate în administrarea acestora potrivit legii, şi anume: grădiniţe, creşe, dispensare, cabinete medicale, servicii de sănătate acordate în cazul bolilor profesionale şi ale accidentelor de muncă până la internarea într-o unitate sanitară, muzee, biblioteci, cantine, baze sportive, cluburi, cămine de nefamilişti, precum şi pentru şcolile pe care le au sub patronaj.


	Se propune reformularea textului alin.(1) după cum urmează:

“Art.37. – (1) Regiile autonome, societăţile şi companiile naţionale, institutele naţionale de cercetare-dezvoltare şi celelalte societăţi comerciale cu capital majoritar de stat pot efectua anual, în limita unei cote de 2,5% aplicată asupra fondului de salarii realizat anual, aferent salariaţilor cu contract individual de muncă, cheltuieli sociale pentru funcţionarea corespunzătoare a unor activităţi sau unităţi aflate în administrarea acestora potrivit legii, şi anume: grădiniţe, creşe, dispensare, cabinete medicale, servicii de sănătate acordate în cazul bolilor profesionale şi ale accidentelor de muncă până la internarea într-o unitate sanitară, muzee, biblioteci, cantine, baze sportive, cluburi, cămine de nefamilişti, precum şi pentru şcolile pe care le au sub patronaj.

Autori: deputaţi Paula Ivănescu şi Gheorghe Barbu, Pavel Todoran şi Ioan Andrei

	Pentru finanţarea corespunzătoare a unor cheltuieli sociale derulate prin acţiuni, activităţi sau unităţi aflate în subordinea agenţilor economici cu capital majoritar de stat.

	3
	Articolul 37, alineatul (2)

(2) În cadrul aceleiaşi limite prevăzute la alin.(1) unităţile menţionate pot aloca sume pentru: acoperirea unei părţi din cheltuielile ocazionate de procurarea unor daruri pentru copiii minori ai salariaţilor şi cadouri oferite salariatelor; acoperirea parţială a costului transportului la şi de la locul de muncă al salariaţilor; suportarea parţială a costului biletelor de tratament sau de odihnă pentru salariaţii proprii şi pentru membrii de familie ai acestora, inclusiv al transportului; acordarea de ajutoare pentru înmormântare; acordarea de ajutoare unor salariaţi care au suferit pierderi însemnate în gospodăriile proprii ca urmare a calamităţilor naturale, pentru acoperirea unei părţi
	Se propune reformularea textului alin.(2) după cum urmează:

“(2) În cadrul aceleiaşi limite prevăzute la alin.(1) unităţile menţionate pot aloca sume pentru: acoperirea unei părţi din cheltuielile ocazionate de procurarea unor daruri pentru copiii minori ai salariaţilor şi cadouri oferite salariatelor; acoperirea parţială a costului transportului la şi de la locul de muncă al salariaţilor; suportarea parţială a costului aferent serviciilor turistice de tratament sau de odihnă pentru salariaţii proprii şi pentru membrii de familie ai acestora, inclusiv al transportului; acordarea de ajutoare pentru înmormântare; acordarea de ajutoare unor salariaţi care au suferit pierderi însemnate în gospodăriile proprii ca urmare a calamităţilor naturale, pentru 
acoperirea unei părţi din cheltuieli în cazul unor boli grave sau incurabile, precum şi pentru contribuţia la fondurile de intervenţie ale asociaţiei profesionale,
	Pentru racordarea la serviciile turistice actuale.

	
	
	
	

	
	din cheltuieli în cazul unor boli grave sau incurabile, precum şi pentru contribuţia la fondurile de intervenţie ale asociaţiei profesionale, potrivit prevederilor art.66 din Legea minelor nr.85/2003. De asemenea, unităţile menţionate pot contribui prin alocarea unor sume la ajutorarea copiilor din şcoli şi din centrele de plasament.
	potrivit prevederilor art.66 din Legea minelor nr.85/2003. De asemenea, unităţile menţionate pot contribui prin alocarea unor sume la ajutorarea copiilor din şcoli şi din centrele de plasament.
Autori: deputaţi Pavel Todoran, Andrei Ioan, Marian Motoc şi Dumitru Chiriţă
	

	
	
	
	

	4
	Anexa nr.3/19/06
Capitol 5001

Articol 40
Alineat 19 - Alocaţia suplimentară pentru familiile cu copii

2004  -  4.997.160.000 mii lei


	Se propune introducerea a două alineate noi, 20 şi 21, prin defalcarea sumei aflată la alin.19 după cum urmează:

“Articol 40, alineat 19 – Alocaţia suplimentară pentru familiile cu copii – 100.000.000 mii lei

Articol 40, alineat 20 – Alocaţia complementară pentru familiile cu copii – 4.285.160.000 mii lei

Articol 40, alineat 21 – Alocaţia pentru protecţia famiilor monoparentale – 612.000.000 mii lei”
Autor: deputat Smaranda Dobrescu


	Având în vedere prevederile OUG nr.105/2003, alocaţiile suplimentare acordate familiilor cu mai mulţi copii devin de la data de 1 ianuarie 2004 alocaţii complementare, alocaţii care, în situaţia familiilor monoparentale se acordă în cuantumuri majorate.



	5
	__
	La Obiectivul de investiţii “Cămin pentru bătrâni” – Municipiul Mediaş, şos. Sibiului nr.5, jud. Sibiu, se include în Bugetul de stat la Ministerul Muncii,Solidarităţii Sociale şi Familiei suma de 7.250.000.000 lei aprobată prin H.G. nr.911/22 august 2002, publicată în Monitorul Oficial al României nr.665/09.09.2002, reactualizată la cursul valutar octombrie 2003.
Autor: senator Dionisie Bucur
	De la data apariţiei H.G. şi până  în prezent nu s-au cheltuit sumele alocate obiectivului “Cămin pentru bătrâni” - municipiul Mediaş – jud. Sibiu.
Fiind obiectiv social este necesară punerea în siguranţă a construcţiei în conformitate cu prevederile Legii nr.10/1995 privind calitatea în construcţii.


Amendamente respinse:

	Nr. crt.
	Articolul

(textul iniţial)
	Autor

Textul amendamentului
	Motivare

	0
	1
	2
	3

	1
	Articolul 9, alineatul (7)

(7) Aplicarea prevederilor din actele normative în vigoare referitoare la primele ce se acordă cu ocazia plecării în concediul de odihnă, precum şi a celor ale art.32 alin.(2) din Legea nr.188/1999 privind Statutul funcţionarilor publici, cu completările şi modificările ulterioare, se suspendă până la data de 31 decembrie 2004.

	D-nii deputaţi Paula Ivănescu şi Gheorghe Barbu propun eliminarea textului.
	Argumente pentru susţinere:

Salarizarea necorespunzătoare a funcţionarilor publici şi a altor categorii de bugetari. Neaplicarea legislaţiei votate de Parlament.
Argumente pentru respingere:

Aceste drepturi nu se pot susţine financiar din bugetul de stat al anului 2004.


	2
	__
	D-na senator Maria Ciocan propune introducerea, la art.30, a unui text nou, ca lit.e), cu următorul cuprins:

“e) subvenţionarea energiei termice livrate populaţiei se finanţează din sume defalcate din impozitul pe venit pentru echilibrarea bugetelor locale şi nu din TVA”


	Argumente pentru susţinere:

Sumele globale se repartizează pe judeţe conform O.G. nr.45/2003, judeţele în care populaţia a făcut eforturi financiare mari pentru debranşarea de la sistemul centralizat ,să poată utiliza fondurile la alte priorităţi: unităţi de învăţământ preuniversitar de stat, sprijin financiar pentru unităţile spitaliceşti, alimentării cu gaze naturale sau cu apă potabilă, etc.
Argumente pentru respingere:

Subvenţiile pentru acoperirea diferenţelor de preţ la furnizarea energiei termice livrate populaţiei sunt reglementate prin art.2 din OUG nr.115/2001. 

	3
	Articolul 45, alineatul (4)

(4) În bugetele instituţiilor publice, indiferent de sistemul de finanţare şi de subordonare, inclusiv ale activităţilor finanţate integral din venituri proprii înfiinţate pe lângă unele instituţii publice, cu excepţia instituţiilor finanţate integral din venituri proprii, nu se pot aproba sume pentru acordarea tichetelor de masă, întrucât în buget nu sunt prevăzute sume cu această destinaţie.


	D-nii deputaţi Paula Ivănescu şi Gheorghe Barbu propun eliminarea textului.
	Argumente pentru susţinere:

Salariaţii bugetari din diversele domenii ale administraţiei trebuie trataţi în mod egal cu salariaţii din alte domenii, pe baza aceloraşi acte normative care reglementează acordarea tichetelor de masă.

Argumente pentru respingere:

S-a considerat necesară menţinerea dispoziţiilor alin.(4) pentru precizarea faptului că în instituţiile publice, indiferent de sistemul de finanţare, cu excepţia instituţiilor finanţate integral din venituri proprii, nu se aprobă sume pentru acordarea tichetelor de masă.


	4
	Articolul 45, alineatul (4)

(4) În bugetele instituţiilor publice, indiferent de sistemul de finanţare şi de subordonare, inclusiv ale activităţilor finanţate integral din venituri proprii înfiinţate pe lângă unele instituţii publice, cu excepţia instituţiilor finanţate integral din venituri proprii, nu se pot aproba sume pentru acordarea tichetelor de masă, întrucât în buget nu sunt prevăzute sume cu această destinaţie.


	D-l senator Paul Păcuraru şi d-nii deputaţi Victor Paul Dobre, Nini Săpunaru şi Eugen Nicolăescu propun reformularea textului alin.(4) după cum urmează:

“(4) Din veniturile proprii şi extrabugetare ale instituţiilor publice, indiferent de sistemul de finanţare şi de subordonare, se pot aproba sume pentru acordarea tichetelor de masă.”


	Argumente pentru susţinere:

Argumente pentru respingere:

Potrivit Legii nr.500/2002 privind finanţele publice, art.10 alin.(2), “toate veniturile reţinute şi utilizate în sistem extrabugetar, sub diverse forme şi denumiri, se introduc în bugetul de stat, urmând regulile şi principiile acestui buget”.

În bugetele pe anul 2004 ale ordonatorilor principali de credite nu sunt prevăzute fonduri destinate acordării tichetelor de masă. În plus, nu se propune sursa de acoperire a cheltuielilor aferente acordării acestora.

	5
	__

	D-na senator Maria Ciocan propune ca la anexa 4, sumele prevăzute distinct pentru susţinerea sistemului de protecţie a copilului să fie contopite cu sumele din coloana Protecţia socială privind asigurarea ajutorului social pentru încălzirea locuinţei şi susţinerea sistemului de protecţie a persoanelor cu handicap.


	Argumente pentru susţinere:

Localităţile care pot face economie la ajutorul social să poată utiliza sumele pentru contribuţia aferentă copiilor instituţionalizaţi, în asistenţă maternală sau în plasament familial.
Argumente pentru respingere:

Întrucât sunt fonduri diferite şi conform legislaţiei în vigoare, nu se poate modifica destinaţia lor. (Legea nr.705/2001 privind sistemul naţional de asistenţă socială şi O.G. nr.68/2003 privind serviciile sociale)




	
	Preşedinte,

Smaranda Dobrescu
	Preşedinte,

Constantin Bălălău

	
	
	

	Întocmit,

Expert Monica Rallu CURTA

